Højesteret stadfæstede landsrettens afgørelse i sag om, hvorvidt fortjeneste ved salg af bitcoins var skattepligtig
Ret: Højesteret (3. instans)
Faggruppe: Civilsag — Almindelig civil sag
Sagsemner: Sager med en værdi over 1 mio kr.;
Skat;

/

HØJESTERETS DOM
afsagt torsdag den 30. marts 2023

Sag BS-17439/2022-HJR
(1. afdeling)

Appellant, tidligere Sagsøger
(advokat Henrik Rahbek)

mod

Skatteministeriet
(advokat Steffen Sværke)

I tidligere instans er afsagt dom af Østre Landsrets 16. afdeling den 8. april 2022
(BS-43167/2020-OLR).

I pådømmelsen har deltaget syv dommere: Jens Peter Christensen, Michael
Rekling, Lars Hjortnæs, Jan Schans Christensen, Anne Louise Bormann, Ole
Hasselgaard og Rikke Foersom.

Påstande
Parterne har gentaget deres påstande.

Anbringender
Appellant, tidligere Sagsøger har supplerende anført navnlig, at det er udtryk for en praksisæn-
dring hos skattemyndighederne, hvis hans beholdning af bitcoins skal medreg-
nes i indkomstopgørelsen efter princippet om vederlagsnæring i erhvervsvirk-
somhed. En sådan praksis kan ikke indføres uden lovhjemmel og kan under
alle omstændigheder ikke tillægges tilbagevirkende kraft.

Skatteministeriet har supplerende anført navnlig, at det påhviler Appellant, tidligere Sagsøger at
godtgøre eksistensen af en praksis, som skulle være ændret af skattemyndighe-
derne. Der er ikke tale om nogen praksisændring. Endvidere har Appellant,
tidligere Sagsøger



/

2

ikke påvist noget grundlag for, at han skulle være berettiget til at støtte ret på
en eventuel tidligere administrativ praksis. Synspunktet om en praksisændring
kan under alle omstændigheder ikke føre til, at han kan undgå beskatning af en
fortjeneste ved salg af de omhandlede bitcoins.

Højesterets begrundelse og resultat

Sagens baggrund og problemstilling
Appellant, tidligere Sagsøger erhvervede i årene 2011-2013 bitcoins som
vederlag for at stille ser-verkraft til rådighed for bitcoin-systemet og validere
bitcointransaktioner (mi-ning). I 2018 solgte han nogle af de erhvervede
bitcoins med fortjeneste.

Sagen angår, om Appellants, tidligere Sagsøger fortjeneste ved salg af bitcoins
er skattepligtig ef-ter statsskattelovens § 4, litra a, eller om fortjenesten er
skattefri efter statsskat-telovens § 5, stk. 1, litra a.

Beskatning af fortjeneste ved salg af bitcoins
Efter statsskattelovens § 4, litra a, betragtes den skattepligtiges samlede
årsind-tægter bestående i penge eller formuegoder af pengeværdi som
skattepligtig indkomst. Bestemmelsen omfatter indkomst fra en hvilken som
helst næring el-ler virksomhed, og der sondres således ikke mellem
erhvervsmæssig og ikke-erhvervsmæssig virksomhed.

Til indkomsten henregnes ikke formueforøgelse, der fremkommer ved, at de
formuegenstande, en skattepligtig ejer, stiger i værdi, eller indtægter, som hid-
rører fra salg af den skattepligtiges ejendele, medmindre disse salg hører til
vedkommendes næringsvej eller er foretaget i spekulationsøjemed, jf.
statsskat-telovens § 5, stk. 1, litra a.

I 2011-2013 erhvervede Appellant, tidligere Sagsøger 218,68 bitcoins som led
i sin ikke-erhvervs-mæssige virksomhed med mining-aktivitet som beskrevet i
landsrettens dom. Heraf anvendte han 47 bitcoins i privat regi til køb af en
VPN-forbindelse.

Højesteret lægger til grund, at bitcoins i almindelighed alene erhverves med
henblik på at blive solgt samt i begrænset omfang kan anvendes som
betalings-middel.

Højesteret finder, at de omhandlede bitcoins må anses som aktiver erhvervet
med henblik på senere omsætning som et integreret led i Appellants, tidligere
Sagsøger virksom-hed med mining-aktivitet. De kan ikke anses for at være
overgået til at være Appellants, tidligere Sagsøger private formuegenstande
eller ejendele, jf. statsskattelovens § 5, stk. 1, litra a.



/

3

På den baggrund finder Højesteret, at afståelse af beholdningen på 171,68 bit-
coins udgør omsætning i Appellants, tidligere Sagsøger ikke-erhvervsmæssige
virksomhed. Salg udløser derfor skattepligt efter statsskattelovens § 4, litra a.

Det er ikke godtgjort, at beskatning af Appellants, tidligere Sagsøger
fortjeneste ved salg af bit-coins er udtryk for en ændring af en fast
administrativ praksis.

Konklusion
Højesteret stadfæster landsrettens dom.

THI KENDES FOR RET:

Landsrettens dom stadfæstes.

I sagsomkostninger for Højesteret skal Appellant, tidligere Sagsøger betale
200.000 kr. til Skatte-ministeriet.

De idømte sagsomkostningsbeløb skal betales inden 14 dage efter denne høje-
steretsdoms afsigelse og forrentes efter rentelovens § 8 a.



/